ΓΡΑΠΤΗ ΕΡΩΤΗΣΗ E-0466/00

υποβολή: Daniel Varela Suanzes-Carpegna (PPE-DE) προς την Επιτροπή

(24 Φεβρουαρίου 2000)

Θέμα: Πολιτική της Ευρωπαϊκής Επιτροπής σχετικά με την εκτέλεση του προϋπολογισμού της ΕΕ για το έτος 2000 που προορίζεται για την προώθηση και προστασία των μειονοτικών και περιφερειακών γλωσσών

Οι δύο αρμόδιες για τον προϋπολογισμό αρχές της ΕΕ, το Κοινοβούλιο και το Συμβούλιο, αποφάσισαν να εγγράψουν στον κοινοτικό προϋπολογισμό για το έτος 2000 σειρά θέσεων που θα προορίζονται για την προώθηση και προστασία των μειονοτικών και περιφερειακών γλωσσών.

Συγκεκριμένα, στη θέση B3-1003Ν: Προπαρασκευαστικές δράσεις για την προώθηση της γλωσσικής ποικιλομορφίας της Κοινότητας στην Κοινωνία της Πληροφορίας, επισημαίνεται ότι η θέση αυτή, με συνολικό ποσόν 2 εκατ. ευρώ, έχει ως στόχους, στο πλαίσιο της Κοινωνίας της Πληροφορίας, την προώθηση της γλωσσικής ποικιλομορφίας της Κοινότητας, συμπεριλαμβανομένων των περιφερειακών και μειονοτικών γλωσσών, καθώς και τη χρηματοδότηση προπαρασκευαστικών δράσεων ενόψει του ορισμού του έτους 2001 ως Ευρωπαϊκού Έτους των Γλωσσών, στις οποίες θα περιλαμβάνονται και οι γλώσσες των κωφαλάλων.

Μπορεί η Επιτροπή να μας πει ποιο ακριβώς ποσόν, από τα συνολικά 2 εκατ. ευρώ, θα προορίζεται για την προστασία και τη διατήρηση των μειονοτικών γλωσσών της Κοινότητας, διευκρινίζοντας το ακριβές ποσόν που θα διατεθεί ειδικά για να επιτευχθούν οι δύο προαναφερθέντες βασικοί στόχοι;

Μπορεί η Επιτροπή να μας πει ποια διαδικασία πρόκειται να ακολουθήσει για την εκτέλεση αυτής της θέσης του προϋπολογισμού;

Μπορεί η Επιτροπή να μας πεί πότε θα αρχίσει να δέχεται τηνποβολή συγκεκριμένων προγραμμάτων που θα μπορούν να επιλεγούν για τη χρηματοδότηση που αφορά την προώθηση και την προστασία των μειονοτικών γλωσσών;

Μπορεί η Επιτροπή να μας πληροφορήσει σχετικά με τους προσανατολισμούς ή τις κατευθυντήριες γραμμές και τις προϋποθέσεις που θα πρέπει να πληρούν τα προγράμματα αυτά προκειμένου να μπορούν να λάβουν κοινοτική χρηματοδότηση;

Μπορεί η Επιτροπή να μας πεί από πότε θα μπορούν τα επιλεγέντα προγράμματα να λάβουν την κοινοτική χρηματοδότηση που τελικά τους χορηγήθηκε;

Μπορεί η Επιτροπή να μας δώσει πληροφορίες σχετικά με οποιοδήποτε άλλο κονδύλιο ή ποσό του προϋπολογισμού της ΕΕ για το έτος 2000 που ενδεχομένως θα προορίζεται για την προώθηση και την προστασία των μειονοτικών και περιφερειακών γλωσσών, καθώς επίσης και να προσδιορίσει επακριβώς το ύψος στο οποίο θα ανέρχεται;

Απάντηση της κ. Reding εξ ονόματος της Επιτροπής

(19 Απριλίου 2000)

Η θέση του προϋπολογισμού B-1003 Προπαρασκευαστικά μέτρα για την προώθηση της γλωσσικής ποικιλομορφίας της Κοινότητας στην κοινωνία της πληροφορίας σύμφωνα με τις δημοσιονομικές παρατηρήσεις προορίζεται για την προώθηση της γλωσσικής ποικιλομορφίας της Κοινότητας συμπεριλαμβανομένων των περιφερειακών και μειονοτικών γλωσσών. Προορίζεται επίσης και για την κάλυψη της χρηματοδότησης προπαρασκευαστικών μέτρων ενόψει του Ευρωπαϊκού Έτους Γλωσσών.

Το ποσό που αρχικά ζητήθηκε από την Επιτροπή για την προετοιμασία του Ευρωπαϊκού Έτους Γλωσσών ανερχόταν σε 4 εκ.. Η Επιτροπή προτίθεται να χρησιμοποιήσει στο σύνολό τους τα 2 εκ. που τελικά χορηγήθηκαν για τις δραστηριότητες προετοιμασίας του Ευρωπαϊκού Έτους Γλωσσών.

Τα περιορισμένα διαθέσιμα κονδύλια για το 2000 επιτρέπουν να καλυφθούν αποκλειστικά τα επείγοντα έξοδα τα οποία δεν είναι δυνατό να μεταφερθούν στο 2001. Αφορούν ουσιαστικά την εκστρατεία πληροφόρησης και τις εκδηλώσεις έναρξης. Οι δραστηριότητες αυτές θα χρηματοδοτηθούν αντίστοιχα ύστερα από πρόσκλησηποβολής προσφορών και βάσει προτάσεων των κρατών μελών που θα οργανώσουν τις εκδηλώσεις έναρξης. Η Επιτροπή τονίζει πάντοτε ότι ένα μεγάλο μέρος των δραστηριοτήτων για το Ευρωπαϊκό Έτος Γλωσσών θα είναι ουδέτερο όσον αφορά τις γλώσσες στόχους. Ωστόσο όλες οι γλώσσες στόχοι θα έχουν τη δική τους θέση στο Ευρωπαϊκό Έτος Γλωσσών, όπως ορίζεται στην απόφαση που το καθιερώνει.

Εξάλλου η Επιτροπή προτίθεται να δημοσιεύσει πρόσκλησηποβολής προτάσεων μέσα στο φθινόπωρο προκειμένου να εντοπίσει τα προγράμματα που θαποστηριχθούν από τον προϋπολογισμό του 2001. Το κείμενο της πρόσκλησηςποβολής προτάσεων βρίσκεται σήμερα στο στάδιο της επεξεργασίας. Οι ανάδοχοι των προγραμμάτων θα ενημερωθούν μετά την ολοκλήρωση της διαδικασίας επιλογής και της ανάληψης της χρηματοδότησης. Αν κριθεί αναγκαίο, δεύτερη πρόσκλησηποβολής προτάσεων θα δημοσιευτεί το 2001.

Όσον αφορά τη γλωσσική ποικιλομορφία στην κοινωνία της πληροφορίας, η Επιτροπή σχεδιάζει να δημοσιεύσει στο τέλος Απριλίου του 2000 πρότασηποβολής προτάσεων για τις προπαρασκευαστικές δραστηριότητες που προορίζονται για την προετοιμασία της κοινής συνέχειας των προγραμμάτων για την πολύγλωσση κοινωνία των πληροφοριών (MLIS) και INFO 2000. Οι ενέργειες αυτές καταρχήν είναι δυνατόν να αφορούν όλες τις γλώσσες, συμπεριλαμβανομένων των περιφερειακών και μειονοτικών γλωσσών, εφόσον αυτό δικαιολογείται από τους σκοπούς της προτεινόμενης ενέργειας και εντάσσεται στο πλαίσιο της ενλόγω πρόσκλησηςποβολής προτάσεων.